ઇંગ્લેન્ડની બેટિંગ અંગે વાત કરવામાં આવે તો ભારતે બેટિંગ માટે આમંત્રણ આપ્યા બાદ પ્રારંભથી જ ઇંગ્લેન્ડ બેકફૂટ પર જોવા મળી રહ્યું હતું. ઇંગ્લેન્ડની પ્રથમ વિકેટ હેલ્સના રૂપમાં પડી હતી, જ્યારે બીજી વિકેટ એલિસ્ટર કૂકના રૂપમાં પડી હતી. બન્ને વિકેટ ભુવનેશ્વર કુમારે લીધી હતી. ઇંગ્લેન્ડની પ્રથમ બન્ને વિકેટ અનુક્રમે 15 અને 16 રને પડી હતી. ત્યારબાદ ભારતે સમયાંતરે ઇંગ્લેન્ડની વિકેટ ઝડપતા ઇંગ્લેન્ડ 206 રન જ નોંધાવી શકી હતી. ઇંગ્લેન્ડ તરફથી હેલ્સ 6, કૂક 9, બેલેન્સ 7, રૂટ 44, મોર્ગન 32, બટ્લર 11, મોઇન અલી 67, વોક્સ 10, ફિન્ન 2 અને ગુર્ને 1 રન પર આઉટ થયો હતો. ભારત અને ઇંગ્લેન્ડ વચ્ચે ચોથી વનડે રમાઇ રહી છે, ત્યારે તેની સાથે જોડાયેલા કેટલાક રસપ્રદ આંકડાઓ અમે અહીં તસવીરો થકી આપી રહ્યાં છીએ તો ચાલો તેને જાણીએ.